polyglot-tagger/wikipedia-language-snippets-filtered huggingface dataset:
དེ་ལས་ཁ་གསལ་བའི་དཔང་རྟགས་ནི་གླེ་མི་དབལ་རྩེའི་ཡུལ་དུ་ཁོང་གི་སྒྲུབ་གནས་ཡོད་པ་མ་ཟད། ཁོང་གིས་ལྷ་ཁང་རྒྱ་ཚར་བཞེངས་པའི་མཐའ་མ་དེའང་དབལ་རྩེའི་ཀུན་རིགས་རྣམ་སྣང་གི་ལྷ་ཁང་ཡིན་པ་ད་ལྟ་མངོན་སུམ་དུ་མཇལ་རྒྱུ་ཡོད་པ་དེ་ཡིན། དེ་དགོན་གྱི་མ་དེབ་རྙིང་པའི་ནང་དེ་ཚོའི་སྐོར་ཞིབ་ཕྲ་བཀོད་ཡོད། ལྷག་པར་ལོ་རྩཱ་བ་རིན་བཟང་པོའི་སྐུ་གདུང་སྤུར་ཞུ་ས་ནི་དགོན་དེའི་ཤར་ཕྱོགས་ཀྱི་ལྷ་གདེང་ཞེས་པའི་ལུང་པའི་ནང་གི་བྲག་གཡབ་འོག་གི་མཚམས་ཁང་དེ་ཡིན་པ་འཁོད་པ་མ་ཟད། ཁོ་གི་སྤུར་ཐལ་ལས་བཞེངས་པའི་སྐུ་འདྲའང་མ་མཐོ་གཞིར་བཟུང་ད་ལྟ་ངོས་འཛིན་ཐུབ་པ་ཡོད།
ད་ཆ་འཛམ་གླིང་ཡོངས་དྲྭ་རྒྱའི་གླིང་ན་རོལ་བཞིན་ཡོད། དྲྭ་རྒྱ་ནི་མེད་དུ་མི་རུང་བའི་འགག་རྩའི་ལག་ཆ་ཞིག་ཏུ་གྱུར་ཟིན། སུས་དྲྭ་རྒྱའི་སྟེང་ནས་མིག་རྒྱང་རིང་པོ་ཞིག་ལྟ་ཐུབ་ན་མ་འོངས་པར་འགྱོད་མི་དགོས་པ་ཞིག་ཡོང་ངེས་རེད། ཡིན་ཡང་། ང་ཚོའི་ཁོར་ཡུག་ནང་མི་གྲངས་ག་ཚོད་ཀྱི་གནད་དོན་འདི་རིགས་ལ་དོ་སྣང་གནང་གི་ཡོད་དམ། ཉུང་ཉུང་རེད་འདུག གལ་ཏེ་བོད་སྐད་ཡིག་ལ་གསོན་ཉམས་གསར་པ་ཞིག་སྦྱིན་དགོས་ན། ངེས་པར་དུ་དྲ་རྒྱའི་སྟེང་ནས་མི་རིགས་གཞན་པའི་སྐད་ཡིག་གི་རྗེས་སུ་ལུད་མི་རུང་། དེ་གནད་འགག་ཧ་ཅང་ཆེན་པོ་རེད།
དུང་དཀར་ཚིག་མཛོད་ཆེན་མོ་ནང་འཇུག་བྱས་ཏེ་གློག་རྡུལ་པར་མ་བཟོ་བ་དང་ཝེ་ཁེ་རིག་མཛོད་ནང་འཇོག་པ། དེ་ནས་གསེར་ལྡན་མིང་མཛོད་ཀྱི་གཞི་གྲངས་དང་མཐུན་པའི་མིང་མཛོད་བཟོས་ནས་དྲ་རྒྱ་དང་ཁ་པར་སོགས་ཀྱི་ཡོ་བྱད་སྟེང་ཤར་མར་སྟོན་ཐུབ་བྱེད་པའི་ལས་གཞི་ཆེན་པོ་ཞིག་རེད།
དེར་བརྟེན། ད་ཐེངས་རང་ཉིད་ཀྱིས་དུས་ཚོད་རིང་པོ་ཞིག་རིང་བསམ་བློ་བཏང་ནས། དུང་དཀར་ཚིག་མཛོད་འདི་གློག་ཀླད་ནང་བླུགས་ནས། དྲྭ་རྒྱའི་སྟེང་འཇོག་ཐུབ་པའི་རེ་བ་རྒྱག་བཞིན་ཡོད་ལ། ལས་འགུལ་ཡང་སྤེལ་བཞིན་ཡོད།
དུང་དཀར་གྱི་ལམ་བུ་ཞེས་པ་དེ་ནི་རང་ཉིད་ཀྱིས་འགོ་ཁྲིད་ཅིང་སློབ་ཆེན་སློབ་མས་གཙོ་བྱས་པའི་༼དུང་དཀར་ཚིག་མཛོད་ཆེན་མོ་༽འདི་གློག་ཀླད་ནང་བླུགས་པའི་འཆར་གཞི་ཆེན་པོ་ཞིག་གི་མིང་ཡིན།
དཔལ་ས་སྐྱ་ྋགོང་མ་བདག་ཁྲི་རིན་པོ་ཆེ་མཆོག་ལ་ནང་ཆོས་སྐོར་འདི་ག་གསར་ཁང་གིས་བཅར་འདྲི་ཞུས།
ལན། སྤྱིར་བཏང་ཆོས་ཞེས་པ་དེ་སཾསྐྲྀཏའི་ཚིག་དྷརྨ་ཟེར་བ་དེ་ལ་གོ་རྒྱུ་མང་པོ་ཡོད་རེད། ང་ཚོ་ནང་པའི་ཆོས་ཞེས་པ་དེ་འགྱུར་བ་གཏོང་རྒྱུ་ཞིག་རེད། ང་རང་ཚོའི་སེམས་རྒྱུད་མ་དུལ་བ་འདུལ་བ་དང༌། མ་ཞི་བ་ཞི་བར་བྱེད་པ། གང་ལྟར་སེམས་རྒྱུད་ལེགས་པར་འདུལ་ནས། དེ་ནས་ཡར་ཐར་པ་དང་ཐམས་ཅད་མཁྱེན་པའི་ལམ་ལ་བགྲོད་པར་བྱེད་པའི་ཐབས་ཤིག་ལ་ནང་ཆོས་ཟེར་གྱི་ཡོད་པ་རེད།
དྲི་བ། དེང་སང་ཚན་རིག་དང་ནང་ཆོས་གཉིས་བར་མཐུན་པའི་ཆ་མང་པོ་ཡོང་གི་ཡོད་པ་དེའི་རྒྱུ་མཚན་གང་ཡིན་ནམ།
ལན། དེ་གང་ཡིན་ཟེར་ན། བདག་ཅག་གི་སྟོན་པ་ཐུགས་རྗེ་ཅན་གྱིས་ཇི་ལྟ་བ་དང་ཇི་སྙེད་པའི་ཆོས་ཐམས་ཅད་མངོན་སུམ་དུ་གཟིགས་ནས་གསུངས་པ་ཡིན་སྟབས། དངོས་པོའི་གནས་ཚུལ་དང་མཐུན་པ་ཞིག་ཡོང་གི་རེད་པཱ། ཚན་རིག་པ་རྣམས་ཀྱིས་ཇི་ཙམ་བརྟག་དཔྱད་བྱས་པ་ཡིན་ནའང༌། དེ་ཙམ་གྱིས་གཟི་བརྗིད་ཆེ་རུ་ཆེ་རུ་འགྲོ་ཡི་ཡོད་པའི་རྒྱུ་མཚན་དེ་འདྲ་ཡིན་གྱི་རེད།
དྲི་བ། ནང་པའི་ཆོས་ཀྱིས་འཇིག་རྟེན་པའི་སྤྱི་ཚོགས་འཕེལ་རྒྱས་ལ་གནོད་པ་བྱེད་སྲིད་དམ།
དྲི་བ། བོད་ཀྱི་ཆོས་བརྒྱུད་ཆེན་པོ་བཞི་ཡི་ནང་ནས་དཔལ་ལྡན་ས་སྐྱ་པ་ལ་དམིགས་བསལ་ཁྱད་ཆོས་ག་རེ་ཡོད་པ་རེད།
དྲི་བ། ནང་པའི་ཆོས་ཀྱིས་ཡིད་ཆེས་དང་དད་པ་གཅིག་པུ་མིན་པར། རིག་པའི་རྩལ་རྒྱས་པ་ལ་ཕན་ཐོགས་ག་རེ་ཡོད་པ་རེད།
ལན། སངས་རྒྱས་རང་ཉིད་ཀྱིས་གསུངས་འདུག་གཱ དགེ་སློང་དག་གམ་མཁས་རྣམས་ཀྱིས།། བསྲེག་བཅད་བརྡར་བའི་གསེར་བཞིན་དུ།། ལེགས་པར་བརྟག་ལ་ང་ཡི་བཀའ།། བླང་བར་བྱ་ཡི་གུས་ཕྱིར་མིན།། ཞེས་སངས་རྒྱས་རང་ཉིད་ཀྱིས་དད་པ་ཁོ་ནའི་སྒོ་ནས་འགྲུབ་ཀྱི་རེད་གསུངས་ཡོད་པ་མ་རེད། བརྟག་དཔྱད་བྱས་ནས་རང་རང་གིས་རིག་པས་བརྡར་ཤ་བཅད་པ་དང༌། དཔྱད་གསུམ་རྣམ་པར་དག་པའི་རིག་པས་གཏན་ལ་ཕབ་ནས་ཉམས་སུ་ལེན་དགོས་གསུངས་ཡོད་རེད་པཱ། བྱས་ཙང་དེ་ཡིན་དུས། ནང་པའི་གཞུང་ལུགས་ལ་ཚད་མའི་གཞུང་ལུགས། རིག་པ། དངོས་སྟོབས་ལ་སོགས་པ་གལ་ཆེན་པོ་ཡིན་པ་རེད།
དྲི་བ། མི་སྐྱའི་སྤྱི་ཚོགས་སུ་ནང་ཆོས་སྦྱོང་སྐབས་ལས་སླ་བའི་ངོ་སྤྲོད་དང༌། ལམ་སྟོན་གནང་སྟངས་གང་འདྲ་ཞིག་བྱས་ན་ཡག་པོ་ཡོད་དམ།
བྲག་མར་པ་ལོ་ཙཱ་བའི་བརྒྱུད་འཛིན་སློབམའི་གཙོ་བོ་བཞི་ལ་ཟེར་ཞིང་དེ་ཡང་། ༡རྔོག་ཆོས་སྐུ་རྡོ་རྗེ་ནི་རྒྱུད་སྡེའི་བཤད་སྲོལ་གྱི་བཀའ་བབས། ༢་དོལ་གྱི་མཚུར་སྟོན་དབང་གི་རྡོ་རྗེ་ནི་འཕོ་བའི་མན་ངག་གིབཀའ་བབས། ༣གཙང་རོང་གི་མེས་སྟོན་ཚོན་པོ་ནི་འོད་གསལ་མན་ངག་གི་བཀའ་བབས། ༤རྗེ་བཙུན་མི་ལ་རས་པ་ནི་སྒྲུབ་བརྒྱུད་ཀྱི་བསྟན་པའི་བཀའ་བབསབཅས་ཡིན་པར་མར་པ་དང་མི་ལ་རས་པ་ཀཉིས་ཀའི་རྣམ་ཐར་གྱི་ནང་དུ་གསལ།
ང་ཚོས་དེར་གཡོལ་གི་ཡོད་པ་རེད་ ཞེས་པ་དེ་ཧྥ་རན་སིའི་སྐྱེད་སྐྱོམ་ཞབས་བྲོའི་ཚོགས་པ་འདུན་པ་ནག་པོས་ ༢༠༠༨འི་ནང་སྟོན་པའི་མཆེད་བསྒྲིགས་དང་པོ་དེ་ཡིན​། མཆེད་བསྒྲིགས་དེ་༢༠༠༢ལོའི་ཟླ་བ་༧པའི་ཉིན་མང་སྦི་ལིག་ཨེའི་ཧྥ་རན་སིའི་རླུང་འཕྲིན་གྱི་དུས་ཆེན་སྐབས་རྙན་ལ་འཕབ་པ་ཞིག་ཡིན​། མཆེད་བསྒྲིགས་དེའི་ནང་པེའེ་ཐ་ལང་སྒང་ཟླ་ ཡིས་གཙོ་བྱས་གཏང་པའི་སྐར་མ་༥༥རིང་ཚད་པའི་སྙན་ངག་གི་གཞས་དེ་ལེའི་ཨུའོ་ཧྥེ་རེ་ ཀྱིས་སྐུལ་སློང་བྱས་ནས་བྱུང་བ་ཞིག་ཡིན​།
ཟློས་གར་དེ་ཨང་དྲེ་སེ་ག་ར་ ཡིས་ཇུས་འགོད་དང་འཁྲབ་འཁྲིད་བྱས་ཡོད། འཁྲབ་སྟོན་པ་བརྒྱད་ཡོད་པ་དེ་དག་ལུང་སྟོན་མཁན་དང་སྒྱུ་རྩལ་མཁས་ཅན་གཉིས་སྲིད་གཞུང་མེད་པའི་རིང་ལུགས་མཁན་སྨྱོན་པ་"སྐུ་ཞབས་ཚང་མ་"སྐྱོན་བརྗོད་མཁས་པ་སེམས་སྦུག་དོག་པོའི་མི། དེའི་ནང་གི་གཞས་དེ་དག་ནི་པེའེ་ཐ་ལང་སྒང་ཟླ་ཡི་ཕམ་ཉེས་གྱི་རྒྱལ་མི་"-"ད་དུང་ཧྥ་རན་སིའི་གཞས་པ་ས་ཨའེ་རྩེའི་ སྐྱེད་སྐྱོམ་ཞབས་བྲོའི་མཆེད་བསྒྲིག་"'"ལས་འདེམས་པ་ཡིན​།
སྙན་ངག་དེ་དང་པོ་ཧྥ་རན་སིའི་ཀུན་ཁྱབ་རླུང་འཕྲིན་གྱི་རེ་འདུན་ལྟར་འབྲིས་པ་ཞིག་ཡིན​། "འདུན་པ་ནག་པོས་"ལས་འགན་དེ་ལེགས་འགྲུབ་ཡོང་ཆེན་དུ་རོལ་དབྱངས་གསར་གཏོད་བྱས་ཕྱིས་སུ་པེའེ་ཏ་ལང་སྒང་ཟླ་ཡིས་དུས་ཆེན་དེ་མ་ཟིན་གོང་སྐོར་སྐྱོད་འཁྲབ་སྟོན་བྱེད་པའི་དུས་ཚོད་རིང་སྙན་ངག་དེ་རྩམས་པ་རེད། སྙན་ངག་དེ་དང་མཆེན་བསྒྲིགས་ཚང་མ་​ ཞེས་པའི་དཔེ་སྐྲུན་ཁང་གི་བསྟོན་པ་རེད།
སྙན་ངག་དེ་དེ་སྔོན་དེང་དུས་ཟློས་གར་དུ་བསྐྱར་བསྒྲིག་བྱས་ནས་ཧྥ་རན་སི་ལ་འཁྲབ་སྟོན་བྱེད་མྱོང་།
ལྷ་བསང་ཞེས་པ་ཡུལ་ལྷ་གཞི་བདག་ལ་བསང་མཆོད་འབུལ་བའི་ཆོ་ག་ཞིག་སྟེ། སྲོལ་འདི་བོད་དུ་དར་ནས་ལོ་རྒྱུས་རིང་པོ་ཡོད་ཚོད་རེད་དེ། གཙོ་བོར་ས་ཕྱོགས་སོ་སོར་གྲུབ་ཐོབ་གོང་མས་དམ་ལ་བཞག་ཅིང་། དཀར་ཕྱོགས་སྐྱོང་བའི་ལྷ་བཞུགས་པ་དེ་རྣམས་དགྱེས་པའི་ཕྱིར་ཤུག་པ་དང་བ་ལུ་སོགས་ལ་དཀར་གསུམ་མངར་གསུམ་བསྲེས་པའི་ཕྱེ་མར་འདེབས་པ་མེར་བསྲེག སྐྱབས་སེམས་ནས་བཟུང་སྟེ་ཡི་དམ་གང་རུང་གི་ང་རྒྱལ་བཟུང་ནས་བསང་ཡིག་ལྟར་མཆོད་པ་བྱེད་ཅིང་ཕྲིན་ལས་ཕྲན་ཚེགས་རྣམས་བཅོལ་བའོ། །
བསང་གཏོང་ཡུལ་ལ་མགྲོན་ཚན་བཅུ་གཅིག་གི་དབྱེ་བ་བཤད་པ་སོགས་ཡོད་མོད། གྲངས་ཆོད་པར་དཀའ་སྟེ། རྒྱལ་མཆོག་ལྔ་བ་ཆེན་པོས། སྤངས་རྟོགས་ཡོན་ཏན་ཕ་མཐའ་གཞལ་དཀའ་བས། ། ཡེ་ཤེས་ལྷ་ཡི་ཚད་བཟུང་ག་ལ་ནུས། ། གྱ་གྱུའི་སེམས་ཀྱི་རོལ་བ་མཐའ་ཀླས་པས། ། འཇིག་རྟེན་ལྷ་འདྲེ་གྲངས་ཀྱང་ག་ལ་གཞལ། ། ཞེས་གསུངས་པ་ལྟར་རོ། ། རིགས་ཀྱིས་བསྡུས་ན།
དེ་ལ་ཤེས་དགོས་པ་ནི་བསང་མཆོད་འབུལ་ཡུལ་དུ་གྱུར་པའི་ཡུལ་ལྷ་སོགས་འཇིག་རྟེན་པའི་ལྷ་རྣམས་གནས་སྐབས་ཀྱི་ཁ་འཛིན་སྡོང་གྲོགས་སུ་བསྟེན་པ་ལས་ཚེ་འདི་ཕྱིའི་སྐྱབས་གནས་སུ་བརྩིས་ནས་ལྷ་བསང་གཏོང་བ་མ་རེད། གོ་ཐོས་སུ་བོད་ཀྱི་ཡུལ་ཕྱོགས་འགར་ནག་ཕྱོགས་ཀྱི་ཡུལ་ལྷ་མཆོད་མཁན་ད་དུང་ཡང་ཡོད་པར་བཤད་པས་དེ་ནི་རྣམ་པ་ཀུན་ཏུ་མི་རུང་ངོ་། །
དཀོན་མཆོགས་སྲི་ཞུའི་མགྲོན་པོ་སྟེ་བླ་མ་ཡི་དམ་སངས་རྒྱས་བྱང་སེམས་ཉན་རང་འཕགས་པ་རྣམས་དང་།
དགོན་པ་ཞིག་ལ་བླ་མ་མེད་ན་དགོན་པ་དེ་ལ་མགོ་མེད་པ་ལྟ་བུ་ཡིན་པས། ཁོང་གིས་ཀྲུང་དབྱང་ལ་སྙན་ཞུ་དང་གྲོས་མོལ་བསྡུར་གསུམ་བྱས་ནས་ཀྲུང་དབྱང་གིས་ཆོག་མཆན་བཀོད་དེ་དེང་ཕྱིན་ཆད་བླ་མ་ཚོའི་སྤྲུལ་སྐུ་ཐུགས་བརྟག་བཅད་ནས་གདན་སར་བཀོད་ཆོག་པ་ཐག་གཅོད་བྱུང་ཞིང་། སྤྲུལ་སྐུ་ཇི་ལྟར་ཐུགས་བརྟག་གཅོད་རྒྱུ་ཁོང་གི་ཐུགས་འདོད་བཞིན་བྱས་ཆོག་པ་དང་། ཁོང་གིས་ཐག་བཅད་པ་ལ་ཀྲུང་དབྱང་ནས་ཀྱང་བླ་མ་དེ་ལ་ཐོབ་གོ་ས་ཅི་ཡོད་ཁས་ལེན་རྒྱུ་བྱས་ཡོད། དེ་ནི་ཁོང་དགོངས་པ་ཆོས་དབྱིངས་སུ་རྫོགས་ཁར་ངེད་ཅག་ལ་བཞག་པའི་མཐའ་མའི་བཀའ་དྲིན་རེད།
གཙོ་བོ་བོད་ལ་དར་བའི་སངས་རྒྱས་ཆོས་ལུགས་ཀྱི་གྲུབ་མཐའ་རེས་མེད་ཀྱི་དབང་ཆ་དང་། ཕྱིས་སུ་ཆོས་ལུགས་ཇི་ལྟར་དར་དགོས། གྲྭ་བའི་ཕེབས་ཚུལ་བཞུགས་སྟངས་བཅས་ཆ་ཐམས་ཅད་ཀྱི་དབང་ཆ་ཀྲུང་དབྱང་གིས་པཎ་ཆེན་རིན་པོ་ཆེ་ཁོང་ལ་ཕུལ་བ་ཡིན། ཞེས་བོད་བརྒྱུད་ནང་བསྟན་གྱི་འགོ་འདྲེན་ཚོགས་ཆུང་ཞིག་བཙུགས་ཏེ་ཁོང་དེའི་དབུ་འདྲེན་དུ་བཞུགས་རྒྱུ་བཅས་ཐག་བཅད་ཡོད།
དཔེར་ན་གཟའ་ཟླ་བ་དང་སྐར་མ་ལག་འཕྲད་པ་དེ་རྒྱས་པར་བཤད་ན་རང་ཉིད་ཀྱི་ཚེ་སྟོབས་འཕེལ་ཞིང་སྨན་པས་སྨན་སྦྱོར་དང་ཁྲུས་བྱེད་པ། གཞན་ཡང་འཇིག་རྟེན་གྱི་བག་མ་གཏོང་ལེན་གྱི་བྱ་བ་བྱེད་པ། ཚེ་ཡི་དབང་བསྐུར་བ་དང་། ཚེ་སྒྲུབ་ཆོ་ག་བྱེད་པ། གཉེན་དང་ཚོང་བསྐྱེད་སོགས་འཕེལ་བའི་ལས་རྣམས་བྱ་བ་ལ་ཤིན་ཏུ་བཟང་།
དཔེར་ན་གཟའ་མིག་དམར་དང་སྐར་མ་ཁྲུམས་སྟོད་འཕྲད་པ་དེ་རྒྱས་པར་བཤད་ན་ཟས་དང་གོས་སོགས་རྙེད་པ། ཚོང་གི་ལས་ཀ་བྱེད་པ་དང་། སྦྱིན་པ་གཏོང་བ། ས་བོན་འདེབས་པ། ནོར་རྒྱུན་མ་སྒྲུབ་པ། ཆུ་སྦྱིན་སྟེར་བ། རང་གི་ནོར་ལྟར་མཆོད་ཅིང་དངོས་གྲུབ་སྩོལ་བའི་རེ་བ་ཞུ་བ་སོགས་བྱེད་པ་བཟང་།
དཔེར་ན་གཟའ་པ་སངས་དང་སྐར་མ་ཆུ་སྟོད་འཕྲད་པ་ གཟའ་སྤེན་པ་དང་སྐར་མ་ཁྲུམས་སྨད་འཕྲད་པ་དེ་ཤིན་ཏུ་སྐྱིད་ལ་འགའ་ཞིང་རྒྱས་པའི་སྟོན་མོ་བྱ་ཞིང་ཆེ་སར་འདོན་པ་དང་། གོས་གསར་པ་གྱོན་པ། རིན་ཆེན་ལ་སོགས་པའི་རྒྱན་ཆ་འདོགས་པ། དགའ་ཞིང་རོལ་པའི་རྩེད་མོ་སོགས་བྱ་བ་ལ་བཟང་།
དཔེར་ན་གཟའ་པ་སངས་༦དང་སྐར་མ་སྣར་མ་༢གཉིས་འཕྲད་པ་དེ་ལ་རྒྱས་པར་བཤད་ན། རང་ལ་ཅི་བསམ་འགྲུབ་པ་དང་། རྟེན་བཞེངས་པ། མཁར་བརྩིག་པ། ས་ཞིང་ཉོ་བ། རྒྱས་པའི་ལས་རྣམས་བྱ་བ་དང་། མདུན་མ་བྱེད་པ་སོགས་བརྟན་པའི་ལས་རྣམས་བྱ་བ་ཤིན་ཏུ་བཟང་།
དཔེར་ན་གཟའ་ཕུར་བུ་དང་སྐར་མ་མགོ་འཕྲད་པ་དེ་རྒྱས་པར་བཤད་ན་དེ་ནི་རང་ཉིད་ཀྱི་བསམ་པ་མྱུར་དུ་འགྲུབ་པ། བསྒྲུབ་བྱའི་བྱ་བ་དོན་གཉེར་བྱེད་པ། ཕན་ཚུན་ཁ་མཆུ་བསྡུམས་པ། གཡོ་དྲག་མྱུར་བའི་ལས་རྣམས་བྱ་བ་ལ་བཟང་།
དེ་ནི་རྐང་བཙུགས་ཀྱི་བོད་ཀྱི་ལོ་ཐོ་བལྟ་སྟངས་ནས་འབྱུང་འཕྲོད་ཅེས་པ་ནི་གཟའ་དང་སྐར་མ་གཉིས་ཀྱི་འབྱུང་བ་ས་དང་མེ། རླུང་བཞིའི་ཁམས་གང་འཕྲོད་སྦྱོར་བ་སྟེ།
ཆགས་ཡུལ་ལྷ་ས་གྲོང་ཁྱེར་གྱི་ར་ས་འཕྲུལ་སྣང་གི་གཙུག་ལག་ཁང་དང་བར་ཐག་སྤྱི་ལེ་གཉིས་ཙམ་ཡོད་པའི་ནུབ་བྱང་གྱི་ཚམས་སུ་ཡན་ལག་བདུན་དང་ལྡན་པའི་གླང་པོ་ཆེ་བྲིས་ཀྱི་ནང་དུ་བག་ཕེབས་ནས་ཉལ་བ་ལྟ་བུའི་ས་འཛིན་གྱི་སྟེང་དུ་བ་གམ་མངོན་པར་མཐོ་ཞིང་གནས་སོ། འདེབས་ལོ་བོད་ཤིང་མོ་ལུག་ལོ་སྤྱི་ལོ་༦༣༥སུམ་པོ་ཆོས་འབྱུང་དང་རྒྱལ་རབས་གསལ་མེར་བཞེད་ འདེབས་མཁན་ཆོས་རྒྱལ་སྲོང་བཙན་སྒམ་པོ།
མཚན་གཞན་ལ་རྩེ་པོ་ཏ་ལ། རྩེ་ཕོ་བྲང་། ཕོ་བྲང་པོ་ཏ་ལ། ཕོ་བྲང་དམར་པོ། རི་བོ་གྲུ་འཛིན་སོགས་མཚན་གྱི་རྣམ་གྲངས་མང་།
ཇོ་མོ་ཁྲོ་གཉེར་མའི་སྤྲུལ་བ་བྲག་སྲིན་མོ་གཉིས་ཀྱི་ངོ་མཚར་ཞིང་གཞན་གྱི་བློ་ཡུལ་ལས་འདས་
འདི་ན་ཡང་དྲག་ཏུ་མཆོང་ལྡིང་བྱེད་བཞིན་པའི་སྙིང་གསོན་པོ་ཞིག་འདུགརྩོམ་སྒྲིག་བྱེད་བཞིན་པ།
༣ གང་ལ་ཡང་སྙིང་བོ་མེད་ཟེར་བའི་ངེས་འབྱུང་ཅན་རྣམས་ཀྱི་ཁ་ལ་མ་ཉན་པར་རིག་པའི་འཚོལ་བའི་ལམ་དུ་འཇུག་པར་གྱིས་ཤིག ---དགེ་འདུན་ཆོས་འཕེལ།
༢ ཁྱེད་ཀྱིས་རང་གི་རིན་ཐང་ལ་གཅེས་སྤྲས་བྱེད་འདོད་ན། ཁྱེད་ཀྱིས་འཛམ་གླིང་ལ་རིན་ཐང་གསར་སྐྲུན་ཐུབ་པ་གྱིས་ཤིག། །
༢ བདེ་བ་མྱོང་བ་དེ་ཡང་དོན་ཆུང་མིན།།རིགས་རྒྱུད་བསྐྱེད་པ་དེ་ཡང་དོན་ཆུང་མིན།། ---དགེ་འདུན་ཆོས་འཕེལ།
རིགས་ཀྱི་དབྱེ་བའི་ཕྲེང་བའི་རྒྱུའི་ཁྱད་པར་ལ། རྒྱུ་རིགས་བསྡུས་ཀྱིས་དབྱེ་བ་དང་། ཁ་དོག་རིགས་བསྡུས་ཀྱི་དབྱེ་བ། ལྷ་རིགས་སོ་སོའི་ཁྱད་པར་གྱི་དབྱེ་བ་དང་གསུམ་ལས། རྒྱུ་རིགས་བསྡུས་ཀྱི་དབང་དུ་བྱས་ན་ས་རིལ་གྱི་རིགས་ཞི་བའི་ལས། རྡོ་ཡི་རིགས་རྒྱས་པའི་ལས། སྨན་གྱི་རིགས་དབང་གི་ལས། ཐོད་པ་སོགས་རུས་པའི་རིགས་དྲག་པོའི་ལས་ལ་བསྔགས་པར་གསུངས་པ་དང་། ཁ་དོག་རིགས་བསྡུས་ཀྱི་དབང་དུ་བྱས་ན། ཁ་དོག་དཀར་པོ་ཞི་བ། སེར་པོ་རྒྱས་པ། དམར་པོ་དབང་། ནག་པོ་དྲག་པོའི་ལས། ཁྲ་བོ་སྣ་ཚོགས་ལ་བསྔགས་པར་གསུངས།
རྒྱས་པའི་ལས་སྒྲུབ་པའི་སྔགས་བཟླ་བྱེད་ཀྱི་ཕྲེང་བའི་རྒྱུ་ནི། གསེར་དང་། དངུལ། ཟངས། མུ་ཏིག པདྨའི་སྙིང་པོ། ལུང་ཐང་། ཨ་རུ་ར། ནི་བར་ཏ། འོ་སེ་ལ་སོགས་ཕན་ནུས་དང་ཡོན་ཏན་ཅན་གྱི་ཤིང་འབྲས་དང་། མདོག་སེར་པོ་ཟད་དཀའ་བའི་རིགས་རྣམས་དགོས་པར་གསུངས་སོ། ། དབང་གི་ལས་སྒྲུབ་པའི་སྔགས་བཟླ་བྱེད་ཀྱི་ཕྲེང་བའི་རྒྱུ་ནི། བྱུ་རུ་དང་། པདྨ་རཱ་ག ཙནྡན་དམར་པོ། ཟངས་མ། སེང་ལྡེང་། མཛོ་མོ་ཤིང་སོགས་ཁ་དོག་དམར་པོའི་རིགས་དང་དྲི་ཞིམ་ཅན་གྱི་ཤིང་ལ་སོགས་པ་དག་བྱ་དགོས་པར་གསུངས།།
རྒྱུའི་སྒོ་ནས་དབྱེ་བ་ནི། རྒྱུ་ལ་སྤྱི་དང་བྲེ་བྲག་གཉིས་ལས། དང་པོ་ཕྲེང་བའི་རྒྱུ་སྤྱི་ལ་ནི། རྒྱུ་སྡེ་མང་པོ་ཞིག་ན། ཤེལ་དང་། ཉ་ཕྱིས། མུ་ཏིག མུ་མེན། བྱུ་རུ། ལུང་ཐང་། དུང་། གསེར། དངུལ། ཟངས། ཞ་ཉེ། འཁར་བ། པདྨའི་སྙིང་པོ། བ་སོ། ཙན་དན། རུ་དྲཱ་ཀྵ། ནཱག་ཕ་ཎཱི། པུ་ཏྲ་ཙི། རཀྴ། ཝུ་མ། མིའི་ཐོད་རུས། རྔ་མོང་དང་བོང་བུ་མ་ཧེ་སོགས་ཀྱི་རུས་པ། ཤིང་གི་འབྲས་བུའི་རིགས། རིན་པོ་ཆེའི་རིགས་སོགས་ཕལ་ཆེར་གང་འདོད་གང་འཛོམས་ལ་བྱ་རུང་བར་གསུངས་སོ། །
གཟུངས་སྔགས་བགྲང་བྱེད་ཀྱི་ཡོ་བྱད་ཅིག ཕྲེང་བའམ་ཡང་ན་བགྲང་ཕྲེང་ལ་དག་ཡིག་གསར་བསྒྲིགས་ལས། རྡོག་པོ་མང་བོ་སྐུད་པ་དང་ཐག་པ་སོགས་ལ་བརྒྱུས་པའམ་གཅིག་རྗེས་གཅིག་བསྒྲིགས་པའི་དངོས་པོའི་མིང་། ཞེས་གྲངས་ཀ་འདྲེན་བྱེད་ཀྱི་ཕྲེང་བ་ལ་བཤད་པ་དང་། སྔགས་ཆས་རྣམ་བཤད་ལས་ཕྲེང་བའི་ངོ་བོ་ལ་དངོས་པོ་གང་ཞིག་ཟླུམ་པོ་ལ་སོགས་པར་བཅོས་ནས་དུ་མ་སྐུད་པ་ལ་བརྒྱུས་ཏེ་རྒྱན་དང་བསྙེན་པའི་གྲངས་ཚད་འཛིན་སླད་གྲངས་ངེས་ཅན་ཞིག་ཏུ་བྱས་པ་དེ་ཕྲེང་བའི་ངོ་བོར་འཇོག་ཆོག
ཕྲེང་བའི་དབྱེ་བ་ལ་ངོ་བོའི་སྒོ་ནས་དབྱེ་བ་དང་། སྒྲུབ་པ་པོས་ཐོག་མཐའ་བར་གསུམ་གྱི་བྱ་བ་ལ་ཕྲེང་བ་གསུམ་གྱི་ཐ་སྙད་བཏགས་ནས་དབྱེ་བ། རྒྱུའི་སྒོ་ནས་དབྱེ་བ། ཁ་དོག་གི་སྒོ་ནས་དབྱེ་བ། ཆེ་ཆུང་གི་སྒོ་ནས་དབྱེ་བ། གྲངས་ཀྱི་སྒོ་ནས་དབྱེ་བ། ལྷའི་རིགས་ཀྱི་སྒོ་ནས་དབྱེ་བ། སྤང་བླང་གི་སྒོ་ནས་དབྱེ་བ་སོགས་བྱེ་བྲག་ཁྱད་པར་གྱི་དབྱེ་བ་ནི་བསམ་མི་ཁྱབ་པ་ཞིག་ཡོད་ཀྱང་འདིར་གོང་གསལ་གྱི་དབྱེ་སྟངས་དེ་དག་ངོ་སྤྲོད་རགས་ཙམ་བྱས་ན།
ལྷ་རིགས་སོ་སོའི་རིགས་བསྡུས་ཀྱི་ཁྱད་པར་ལ། བྱ་རྒྱུད་ལས་རིགས་གསུམ་གྱི་དབྱེ་བ་བཤད་དེ། དེ་བཞིན་གཤེགས་པའི་རིགས་ལ་བོ་དེ་ཙེའི་ཕྲེང་བ། པདྨའི་རིགས་ལ་པདྨའི་སྙིང་བོ། རྡོ་རྗེའི་རིགས་ལ་རུ་དྲཱ་ཀྵའི་ཕྲེང་བ་དགོས་པར་གསུངས་པ་དང་། རྣལ་འབྱོར་རྒྱུད་ལས། དེ་བཞིན་གཤེགས་པའི་རིགས་ལ་བོ་དེ་ཙེ། རྡོ་རྗེའི་རིགས་ལ་རུ་དྲཱ་ཀྵ། རིན་ཆེན་ནམ་ནོར་བུའི་རིགས་ལ་མུ་ཏིག པདྨའི་རིགས་ལ་པདྨའི་སྙིང་པོའི་ཕྲེང་བ་དགོས་པར་གསུངས་སོ། །
བཞི་བ་རྒྱུ་རབ་འབྲིང་ཐ་གསུམ་གྱི་ཕྲེང་རྒྱུའི་དབྱེ་བ་ནི། ཕྲེང་བའི་རྒྱུ་རབ་ནི་རིན་པོ་ཆེའི་རིགས་དང་། འབྲིང་ནི་ཤིང་གི་འབྲས་བུའི་རིགས་དང་། ཐ་མ་ནི་ཤིང་དང་ས་རྡོ་དང་སྨན་གྱི་ལྡེ་གུའི་རིགས་ཀྱིས་བཟོས་པ་རྣམས་ཡིན་ཏེ། པདྨའི་ཕྲེང་བཤད་ལས། རྒྱུ་ནི་རབ་ལ་རིན་པོ་ཆེ། །འབྲིང་ནི་ཤིང་གི་འབྲས་བུ་སྟེ། །ཐ་མ་ཤིང་དང་ས་རྡོ་དང་། །སྨན་གྱི་ལྡེ་གུ་ཕྲེང་བའོ། །ཞེས་གསུངས་པའི་ཕྱིར་རོ། །
གཉིས་པ་བྱེ་བྲག་གི་རྒྱུ་ལ་ཞི་རྒྱས་དབང་དྲག་གི་ཕྲེང་རྒྱུ་སོ་སོ་དང་རིགས་ཀྱི་ཁྱད་པར་གྱི་ཕྲེང་རྒྱུ་སོ་སོ། རབ་འབྲིང་ཐག་གསུམ་གྱི་ཕྲེང་རྒྱུ་སོ་སོར་ཡོད་པ་ལས།ཞི་རྒྱས་དབང་དྲག་བཞི་ཡི་ཞི་བའི་སྔགས་བཟླ་བྱེད་ཀྱི་ཕྲེང་བའི་རྒྱུ་ནི། དུང་དང་ཤེལ། ཉ་ཕྱིས། མུ་ཏིག་དཀར་པོ། བེཌཱུརྱ་དཀར་པོ། བྱང་ཆུང་ཤིང་གི་འབྲས་བུ། རིན་པོ་ཆེའི་རིགས་མདོག་དཀར་ལ་འཇམ་པ་རྣམས་སོ། །
རྒྱུ་རབ་འབྲིང་ཐ་གསུམ་གྱི་ཕྲེང་བའི་རྒྱུའི་དབྱེ་བ་ནི། རབ་ནི་རིན་པོ་ཆེའི་རིགས། འབྲིང་ཤིང་གི་འབྲས་བུའི་རིགས། ཐ་མ་ཤིང་དང་ས་རྡོ་དང་སྨན་གྱི་ལྡེ་གུའི་རིགས་ཀྱིས་བཟོ་དགོས་པར་གསུངས་ཏེ། “རྒྱུ་ནི་རབ་ལ་རིན་པོ་ཆེ། ། འབྲིང་ནི་ཤིང་གི་འབྲས་བུ་སྟེ། ། ཐ་མ་ཤིང་དང་ས་རྡོ་དང་། ། སྨན་གྱི་ལྡེ་གུའི་ཕྲེང་བའོ། ། ”ཞེས་གསུངས་པ་ལྟར་རོ། །
དྲག་པོ་མངོན་སྤྱོད་ཀྱི་ལས་ཀྱི་སྔགས་བཟླ་བྱེད་ཀྱི་ཕྲེང་བའི་རྒྱུ་ནི། ལྕགས་དང་། གཡུ། རུ་དྲཱ་ཀྵ། ལུང་ཐང་། མིའི་ཐོད་རུས། དྲེད་མོང་གི་སོ། རྔ་མོང་དང་བོང་བུ་དང་མ་ཧེའི་རུས་པ། ཚེར་ནག་གི་ཤིང་དང་ཐོག་གུ་སོགས་ཁ་དོག་ནག་ཅིང་རྩུབ་པའི་རིགས་ཀྱི་ཕྲེང་བ་དག་བསྔགས་སོ། །
སྒྲུབ་པ་པོས་ཐོག་མཐའ་བར་གསུམ་གྱི་བྱ་བ་ལ་ཕྲེང་བ་གསུམ་གྱི་ཐ་སྙད་བཏགས་ནས་དབྱེ་བ་ནི། ཐོག་མར་བརྩོན་འགྲུས་ཕྲེང་བ། བར་དུ་ཡེངས་མེད་ཕྲེང་བ། ཐ་མར་གཏན་བཞག་གི་ཕྲེང་བ་བཅས་སོ། །
དུང་དཀར་ཚིག་མཛོད་ཀྱི་མིང་ཚིག་དང་འགྲེལ་པ་རེ་རེ་བཞིན་ ནང་མིང་ཚིག་གསར་བཟོ་བྱེད་རྩིས་ཡོད།
དང་ཐོག་ང་ཚོར་དགོས་པའི་ཚོགས་མིས་ངེས་པར་དུ་བོད་སྐད་ཡིག་འབྲི་ཀློག་ཤེས་པ་དགོས། དེ་ནས་གློག་ཀླད་ནང་བོད་ཡིག་སྤྱོད་ཤེས་དགོས། དེ་ནི་རྨང་གཞི་རེད། འོན་ཀྱང་དེ་ལས་འགལ་ཆེ་བ་ནི་ལེགས་སྐྱེས་ཀྱི་སེམས་པ་ཞིག་དགོས།
དུང་དཀར་གྱི་ལམ་བུ། རྒྱང་ཐག་ག་ཚོད་རིང་ཡང་འགྲོ་དགོས་ངེས་རེད། དཀའ་ལས་ག་ཚོད་འཕྲད་ཀྱང་སེལ་ཐུབ་ངེས་རེད། སེམས་ཤུགས་ནམ་ཡང་མི་གཞོམ་པར་མདུན་བསྐྱོད་དགོས།
ད་ཆ་འཛམ་གླིང་ཡོངས་དྲ་རྒྱའི་གླིང་ན་རོལ་བཞིན་ཡོད། དྲ་རྒྱ་ནི་མེད་དུ་མི་རུང་བའི་འགག་རྩའི་ལག་ཆ་ཞིག་ཏུ་གྱུར་ཟིན། སུས་དྲ་རྒྱའི་སྟེང་ནས་མིག་རྒྱང་རིང་པོ་ཞིག་ལྟ་ཐུབ་ན་མ་འོངས་པར་འགྱོད་མི་དགོས་པ་ཞིག་ཡོང་ངེས་རེད། ཡིན་ཡང་། ང་ཚོའི་ཁོར་ཡུག་ནང་མི་གྲངས་ག་ཚོད་ཀྱི་གནད་དོན་འདི་རིགས་ལ་དོ་སྣང་གནང་གི་ཡོད་དམ། ཉུང་ཉུང་རེད་འདུག གལ་ཏེ་བོད་སྐད་ཡིག་ལ་གསོན་ཉམས་གསར་པ་ཞིག་སྦྱིན་དགོས་ན། ངེས་པར་དུ་དྲ་རྒྱའི་སྟེང་ནས་མི་རིགས་གཞན་པའི་སྐད་ཡིག་གི་རྗེས་སུ་ལུད་མི་རུང་། དེ་གནད་འགག་ཧ་ཅང་ཆེན་པོ་རེད།
དུང་དཀར་ཚིག་མཛོད་ཆེན་མོ་འདི་ཡིག་འབྲུ་རེ་རེ་བཞིན་གློག་ཀླད་ནང་རྒྱབ་སྟེ་དེབ་དངོས་དང་གཅིག་མཚུངས་ཀྱི་དྲ་དེབ་ཞིག་བཟོ་རྩིས་ཡོད། དེ་ནས་གཞི་གྲངས་དེ་དག་བེད་སྤྱད་དེ་གློག་ཀླད་ནང་སྤྱོད་ཐུབ་པའི་ཚིག་མཛོད་ཞིག་བཟོ་པར་ཤུགས་རྒྱག་བཞིན་ཡོད།
དེར་བརྟེན། ད་ཐེངས་རང་ཉིད་ཀྱིས་དུས་ཚོད་རིང་པོ་ཞིག་རིང་བསམ་བློ་བཏང་ནས། དུང་དཀར་ཚིག་མཛོད་འདི་གློག་ཀླད་ནང་བླུགས་ནས། དྲ་རྒྱའི་སྟེང་འཇོག་ཐུབ་པའི་རེ་བ་རྒྱག་བཞིན་ཡོད་ལ། ལས་འགུལ་ཡང་སྤེལ་བཞིན་ཡོད།
དུང་དཀར་གྱི་ལམ་བུ་ཞེས་པ་དེ་ནི་རང་ཉིད་ཀྱི་འགོ་འཁྲིད་པའི་སློབ་ཆེན་སློབ་མས་གཅོ་བྱས་པའི་༼དུང་དཀར་ཚིག་མཛོད་ཆེན་མོ་༽འདི་གློག་ཀླད་ནང་བླུགས་པའི་འཆར་གཞི་ཆེན་པོ་ཞིག་གི་མིང་རེད།
ཙུག་ལག་ཁང་མདུན་གྱི་རྡོ་རིང་ཡི་གེའམ་ཐང་བོད་དབོན་ཞང་གཉིས་མཇལ་དུམ་མཛད་པའི་རྡོ་རིང་གི་ཡི་གེ་ཡང་ཟེར། ཕྱི་ལོ་བརྒྱད་བརྒྱ་ཉེར་གསུམ་ལོར་རྡོ་རིང་འདི་ལྷ་སའི་གཙུག་ལག་ཁང་གི་མདུན་གྱི་ཇོ་བོའི་དབུ་སྐྲ་ཟེར་བའི་ལྕང་སྡོང་གི་འཁྲིས་སུ་བཙུགས་ཏེ་བོད་བཙན་པོའི་རྒྱལ་ཁབ་དང་ཐང་རྒྱལ་རབས་བར་གྱི་མཛའ་མཐུན་ཆེ་བའི་འབྲེལ་བ་སྔར་ལས་ཆེ་བ་རྡོ་ཐོག་རི་མོ་བྲིས་པ་བཞིན་འགྱུར་རོ།།
བོད་ཀྱི་རྒྱལ་པོ་ཆེན་པོ་འཕྲུལ་གྱྀ་ལྷ་བཙན་པོ་དང་།། རྒྱའྀ་རྒྱལ་པོ་ཆེན་པོ་རྒྱ་རྗེ་ཧྭང་ཏི། དབོན་ཞང་གཉིས།། ཆབ་སྲིད་གཅྀག་དུ་མོལ་ནས།། མཇལ་དུམ་ཆེན་པོ་མཛད་དེ་གཙྀགས་བཅས་པ།། ནམ་ཞར་ཡང་མྱྀ་འགྱུར་པར། ལྷ་མྱྀ་ཀུན་གྱྀས་ཤེས་ཤིང་དཔང་བྱས་ཏེ་ཚེ་ཚེ་རབས་རབས་སུ་གཏམ་བརྗོད་དུ་ཡོད་པའྀ་ཕྱིར།། མཇལ་དུམ་གྱི་གཙིགས་ཀྱྀ་མདོ་རྡོ་རིངས་ལ་བྲིས་པའོ།
འཕྲུལ་གྱྀ་ལྷ་བཙན་པོ་ཁྲི་གཙུག་ལྡེ་བརྩན་དང་།། རྒྱ་རྗེ་འུན་བཱུ་ཧེའུ་ཏིག་ཧྲང་ཏེ་གཉྀས།། ཆབ་སྲྀད་གཅྀག་དུ་མོལ་ཏེ་མཇལ་དུམ་མཛད་པའི་དབོན་ཞང་གཉྀས་ཀྱི་ཚུལ་ཅི་འདྲ་བ་དང་། མཇལ་དུམ་མཛད་པའི་གཏན་ཚིགས་རྡོ་རིངས་ལ་བྲིས་པའོ། །
བོད་ཆེན་པོའྀ་བློན་པོ་ཆེ་ཕྲ་མཇལ་དུམ་གྱྀ་གཙིགས་འཛྀན་པ་ལ་གཏོགས་པའི་ཐབས་དང་མྱྀང་རུས་ལ། །
བཀའ་ཆེན་པོ་ལ་གཏོག་ཏེ་ཕྱྀ་ནང་གཉིས་ལ་དབང་ཞིང་ཆབ་སྲིད་འཛིན་པ་བན་དེ་ཆེན་པོ་དཔལ་ཆེན་པོ་ཡོན་ཏན།
རྒྱ་ཆེན་པོའྀ་བློན་པོ་ཆེ་ཕྲ་མཇལ་དུམ་གྱྀ་གཙིགས་འཛྀན་པ་ལ་གཏོགས་པའི་ཐབས་དང་མྱྀང་རུས་ལ། །
རྒྱ་ཆེན་པོའྀ་ཆབ་སྲྀད་ཀྱྀ་བློན་པོ་ཆེན་པོ་བཀའ་ལ་གཏོགས་པའི་ཐབས་དང་མྱྀང་རུས།
ཐའེ་ཅཱུང་དའེ་པུ་ཅུང་ཤུ་ཤི་ལང་གྀ་ཐབས་ཡོད་པ་བཀའ་ཆེན་པོ་ལ་གཏོགས་པ་འྭ་ཕ། །
ཅཱུང་དའྀ་བཱུ་ཞྀའུ་ཞང་ཤུ་ཧོ་བཱོ་ཞི་ལང་གི་ཐབས་ཡོད་པ་བཀའ་ཆེན་པོ་ལ་གཏོགས་པ་དྭོ་འགྭན་ང་། །
ཐའྀ་ཅུང་དའྀ་པུ་ཀཱེམ་ཀེའུ་ཞིང་ཤུ་ཙ་བོག་ཡ་ལི་བོ་ཞང་ཤུ་ཐབས་ཡོད་པ་ལི་ཀྭང་། །
འགྀན་ཚེང་ཀྭང་ལོག་དའེ་པུ་ཀེམ་ཀེའུ་ཞང་ཤུ་ཙ་བཱོག་ཡ་ཀྱམ་ཐའི་ཤང་ཀེང་གྀ་ཐབས་ཡོད་པ་ཅའུ་ཙོང་ཞུ། །
ཇེང་འགྀ་དའེ་པཱུ་ཞྀའུ་ཀེང་ཅེའུ་ཡུན་ཀྱམ་འགུ་ཤི་དའེ་པཱུ་ཐབས་ཡོད་པ་ལྀའུ་ཀོང་ཅགྣ །
འགིན་ཚེང་ཀྭང་ལོག་དའེ་པཱུ་ཀེམ་ཀེའུ་ཀོང་བོ་ཞང་ཤུ་ཀྱམ་ཙ་ཀྀམ་འགོ་འྀ་དའྀ་ཙང་ཀུན་གྱི་ཐབས་ཡོད་པ་ཀྭག་ཚུང་། །
ཛའུ་ཅིང་དའེ་པུ་ཤཱྀའུ་དའྀ་ལི་ཀེང་ཀྱམ་འགུ་ཤི་དའི་པཱུ་ཐབས་ཡོད་པ་ལིའུ་འགྭན་ཏེང་། །
ཇེའུ་འགི་ལང་ཞིའུ་ཞང་ཤུ་ཛ་སཱི་ལང་ཅུང་ཀྱམ་འགུ་ཤི་ཅུང་ཤིང་གི་ཐབས་ཡོད་པ་ལྀའུ་ཤི་ལའུ། །
བོད་ཀྱི་རྒྱལ་ས་ལྷ་ལྡན་ཡུལ་གྱི་དབུས་སུ་ཆགས་པའི་ལོ་རྒྱུས་ཡུན་རིང་ལྡན་པའི་རྡོ་རིང་དེ་ནི་རྒྱ་ནག་གཞུང་ནས་གང་མགྱོགས་རྩ་བསྐོག་བཏང་སྟེ་མིག་གི་མཐོང་རྒྱུ་མེད་པར་བཟོ་འཆར་འདུག རྡོ་རིང་དེར་ཐང་བོད་འབྲེལ་བ་ཙམ་མ་ཟད། བོད་མི་རིགས་ཀྱི་ལོ་རྒྱུས་རིན་ཐང་ཅན་ ཞིག་རེད། ད་ཤོག་བུའི་སྟེང་བཞག་ན་མ་གཏོགས་ལྷག་མ་སོང་། ཚང་མས་ཐུགས་སྣང་གནང་རོགས། ཉེ་ཆར་མི་དམངས་དྲ་བ་ཞེས་པའི་ཐོག་གསར་འགྱུར་ཞིག་ནང་ཐོན་འདུག་པས་ལོ་རྒྱུས་སྨྲ་བ་ཚོས་བོད་རིགས་པ་ཡིན་མདོག་མ་བྱས་པར་དེ་ལ་ལྟ་རོགས་གནང་།
སྨན་རྩིས་མཁས་དབང་མཆོག་ནི་ལྷོ་ཁ་རྩེ་ཐང་ཁུལ་བྱ་ས་ལྷ་ཁང་གི་ཉེ་འདབས་སུ་ཡབ་རྩིས་རིག་སྨྲ་བ་ཀྲང་གོ་ལེབ་བམ་རྩིས་པ་རྔ་བོ་ཆེར་གྲགས་པ་དང་། ཡུམ་དབྱངས་ཅན་གཉིས་ཀྱི་སྲས་སུ་
རབ་བྱུང་བཅོ་ལྔ་པའི་ཆུ་ལུག ལོར་སྐུ་བལྟམས། ཆུང་དུས་རྩེད་ཐང་ལྔ་མཆོད་གྲྭ་ཚང་དུ་ཆོས་ཞུགས་གནང་། དགུང་ལོ་བཅུ་བཞི་ཡས་མས་སུ་དགོན་པས་དྲག་འདེམས་ཀྱིས་
ལྷ་ས་ལྕགས་རི་འགྲོ་ཕན་གླིང་དུ་གསོ་རིག་སློབ་གཉེར་དུ་མངགས། ཐོག་མར་སྨན་དགེ་ངག་དབང་ཆོས་ལྡན་གྱི་དྲུང་ནས་སྨན་གཞུང་གསན་སྦྱངས་ཀྱི་དབུ་ཚུགས། དེ་ནས་རིང་པོར་མ་
ཐོགས་པར་སྨན་གཞུང་ཐུགས་འཛིན་ དང་ཚོགས་འདོན་ཆོས་སྤྱོད་སོགས་ཀྱི་རྒྱུགས་འབུལ་སྦྱངས་འབྲས་ལེགས་པར་ཐོབ་པར་བརྟེན། རྒྱལ་དབང་སྐུ་ཕྲེང་བཅུ་གསུམ་པའི་སྐུའི་བླ་སྨན་
དངོས་ གཞི་ བྱམས་པ་ཐུགས་དབང་མཆོག་གི་རྒྱུད་འཛིན་སློབ་གྲྭ་བའི་ཁོངས་སུ་བདམས་ཚུད་བྱུང་བས། མཁས་མཆོག་དེ་ལས་གསོ་བ་རིག་པའི་རྒྱུད་བཞི་དང་།
བྲིས་མ་ཤོག་གྲངས༤༧ཡོད་པ་ཞིག་འདུག་ཀྱང་ཁོ་བོར་བལྟ། ཀློག་གི་གོ་སྐབས་མ་ཐོབ་ཅིང་། འདིར་བཀོད་པ་ནི《ན༌རིམ་བཅུ་པ་ཆོས་དབྱིངས་རྡོ་རྗེའི་རྣམ་ཐར》ཚིགས་བཅད་མ་ཞྭ་དམར་ཡེ་ཤེས་སྙིང་པོས་མཛད་པ་དང་འབྲེལ་ཡོད་བླ༌མ་གཞན་གྱི་མཛད་རྣམ་ནས་ཕྱོགས་བསྡུས་བྱས་པ་ཡིན།
ཁམ་བྷོ་ཌི་ཡར་ནང་ཆོས་དར་ཚུལ་བཤད་པ་ལ་རྒྱལ་ཁབ་ངོ་སྤྲོད་མདོ་ཙམ་དང་ཆོས་འབྱུང་དངོས་གཉིས་ལས་དང་པོ་ནི། ཁམ་བྷོ་ཌི་ཡ་ནི་བོད་རྒན་ཚོས་༼ཀམ་པོ་ཛ་༽ཞེས་འབོད་ལ་མགོ་སེར་ཚོས་༼ཁམ་བྷོ་ཌི་ཡ་༽ཞེས་ཟེར་ཡང་དོན་དུ་སྒྲ་ངོ་མར་༼ ཁམ་བྷུ་རྗ་༽ཟེར་བའི་ཡུལ་འདི་ནི་ལྷོ་ཤར་ཨེ་ཤ་ཡའི་མངའ་ཁུལ་རྒྱ་གར་རྒྱ་མཚོའི་མཚོ་ཁུག་ཏུ་ཆགས་པའི་རྒྱལ་ཁབ་ཆུང་ངུ་ཞིག་ཡིན། རྒྱལ་ཁབ་ཀྱི་ས་ཁྱོན་ལ་སྤྱེ་ལེ་གྲུ་བཞི་མ་༡༨༡༠༣༥ ཡོད་ཅིང་ནུབ་བྱང་ན་ཐཱ་ལན་ཌི་དང་། བྱང་ཤར་ན་ལཱོསུ། ཤར་ཕྱོགས་སུ་ཝེཊ་ནམ་སོགས་ཁྱིམ་མཚེས་རྒྱལ་ཁག་དང་ས་མཚམས་འབྲེལ་ནས་ཡོད།
རྒྱལ་ཡོངས་མི་འབོར་ས་ཡ་བཅུ་བཞི་དང་གྲངས་ཆུང་བརྒྱད་༤༌༨ ཡོད་པ་དག་ལས་བརྒྱ་ཆ་༩༥ ཙམ་ནང་པ་ཤ་སྟག་པ་ཡིན། རྒྱལ་ཁབ་ཀྱི་མི་འབོར་བརྒྱ་ཆ་༩༠༌༠ ཐམ་པ་ཁུ་མར་མི་རིགས་དང་། ཝེཊ་ནམ་བརྒྱ་ཆ་༥༌༠། ནག་ཧན་བརྒྱ་ཆ་༡༌༠། དེ་མིན་ཆན་དང་། རི་བྲག་པའི་རིག་མི་འདྲ་བ་སུམ་ཅུ་པོ་བསྔོམས་ན་བརྒྱ་ཆ ༤༌༠ ཡོད་པར་གྲགས། གཞུང་འབྲེལ་སྐད་ཡིག་༼ཁུ་མར་༽དང་གཞུང་འབྲེལ་ཆོས་ལུགས་གནས་བརྟན་སྡེ་པ་དང་།
སྤྱི་ལོ་༥༡༤ ནས་༥༣༩ བར་བྱུང་བའི་ཁམ་བྷོ་ཌི་ཡའི་རྒྱལ་པོ་༼རུ་ཌ་ཝར་མས་༽རང་ཉིད་ཀྱི་མངའ་འབངས་ལ་དད་རྟེན་དུ་སྟོན་པའི་དབུ་སྐྲ་ཉག་མ་རིང་པོ་ཞིག་འཚོལ་སྒྲུབ་གནང་བ་དང་། སྐབས་དེའི་དུས་རབས་༥ པ་དང་༦ པའི་སྟོད་ཆར་ཧྥུ་ནན་རྒྱལ་ཁམས་སུ་གནས་བརྟན་སྡེ་པ་དང་སྃསྐྲྀཏ་གཉིས་ནི་ཕུན་ཚུན་ཟུང་དུ་འབྲེལ་ཏེ་དར་རྒྱས་ཀྱི་ཡང་རྩེར་སོན་ཡོད་པར་མངོན་ལ། དུས་རབས་བདུན་པའི་ནང་ཁམ་བྷོ་ཌ་ཡའི་གནས་བརྟན་སྡེ་པ་དག་གིས་ལྷོ་རྒྱུད་ཁུལ་དུ་༼པ་ལི་༽སྐད་ཡིག་བཀོལ་སྤྱོད་ཤུགས་ཆེར་གནང་སྟེ་པ་ལི་དར་ཁྱབ་ཤིན་ཏུ་ཆེ་བར་གྱུར།
དུས་རབས་༡༥ པའི་༼ཇི་ན་ཀ་ལ་མ་ན་༽ཞེས་པའི་ཆོས་འབྱུང་དེ་ནི་ལང་ཀ་དང་ཁམ་བྷོ་ཌི་ཡ་དབར་གྱི་ཆོས་རིག་འབྲེལ་ལམ་འབྱེད་པའི་ལྡེ་མིག་ལྟ་བུ་ཞིག་ཡིན་པར་གྲགས། སྤྱི་ལོ་༡༥༡༦ ནས་༡༥༦༦ བར་གྱི་རྒྱལ་པོ་༼ཨང་ཆན་༽གྱིས་རང་གི་རྒྱལ་སར་༼ཕ་གྷོ་དྷ་༽སྟེ་མཆོད་རྟེན་དང་རྒྱལ་ཁོངས་ཀྱི་ས་གནས་གཞན་དུ་གཙུག་ལག་ཁང་དུ་མ་བཞེངས་བ་དང་དུས་མཚུངས་ནང་ཆོས་རྒྱ་ཁྱབ་གཏོང་རྒྱུའི་བཀའ་བཀོད་གནང་བ་སོགས་ཀྱིས་ནང་ཆོས་དར་རྒྱས་མུ་མཐུད་དེ་སོང་ཡོད།
སྤྱི་ལོ་༡༥༧༦ ནས་༡༥༩༤ བར་གྱི་རྒྱལ་པོ་༼ས་དྷ་༽མཆོག་གིས་སྔོན་ཆད་༼དུས་རབས་༡༢ པའི་ནང་གི་རྒྱལ་པོ་སཱུར་ཡ་ཝརྨས་༽བཞེངས་པའི་ཐོག་སོ་གསུམ་ཡོད་པའི་ཨང་ཀོར་གཙུག་ལག་ཁང་《གནའ་བོར་དབང་ཕྱུག་གི་མཚན་མ་གསོ་སའི་ལྷ་ཁང་ཞིག་》ཉམས་གསོ་མཛད་པ་སོགས་ཆོས་ཀྱི་རྒྱལ་པོའི་ཕྲིན་ལས་བསྐྱངས་སོ། །
དེས་ནས་དུས་རབས་༡༧ པ་དང་༡༨ པའི་རིང་ཁམ་བྷོ་ཌི་ཡར་ཁྱིམ་མཚེས་ཐཱ་ལན་ཌིས་བཙན་འཛུལ་བྱས་ཏེ་ཆབ་སྲིད་ལ་ཤུགས་རྐྱེན་སྣ་ཚོགས་བཏང་མོད་རྩ་བའི་ནང་ཆོས་ཀྱི་འཕེལ་ཕྱོགས་ལ་གནོད་སྐྱོན་གཏང་མེད་པ་སྟེ། ཐཱ་ལན་ཌིའི་རྒྱལ་པོ་ཡང་ནང་པའི་ཆོས་རྒྱལ་ཞིག་ཡིན་པས་སོ། །
དེ་རྗེས་སྤྱི་ལོ་༡༩༧༥ ལོར་ཁམ་བྷོ་ཌི་ཡ་དམར་ཤོག་གིས་དབང་དུ་བསྒྱུར་ནས་ནང་ཆོས་རྩ་གཏོར་གཏོང་འཆར་གྱིས་བྱེད་ངན་སྤེལ་ཏེ་ནང་ཆོས་ནུབ་ལ་ཉེ་བའི་གནས་སུ་གྱར་མུར་ངང་། སྤྱི་༡༩༧༩ ལོར་༼ཝེཊ་ནམ་༽དྲག་པོས་བཙན་འཛུལ་འོག་དགེ་འདུན་པ་ཙམ་མ་ཟད་ཆོས་དད་ཅན་གྱི་སྐྱེ་བོ་དག་ཀྱང་བསད་པའམ་བྲོས་བྱོལ་དུ་འགྲོ་དགོས་པའི་གནས་སུ་གྱར། ནང་པའི་གཙུག་ལམ་ཁང་དང་ཆོས་དཔེ་ཁང་ཕལ་མོ་ཆེར་གཏོར་བཅོམ་ཚབས་ཆེན་ཐེབ་སྟེ་གོད་ཆག་བློ་ཡུལ་ལས་འདས་པ་བྱུང་།
རྒྱ་གར་གྱི་སྐད་དུ། ། བྱ་ན་པུ་ཛ་ན་ཏུ་བྷི་དྷུ་བོ་ཤཱ་ནཱ་མ། ། བོད་སྐད་དུ། ། ལུགས་ཀྱི་བསྟན་བཅོས་སྐྱེ་བོ་གསོ་བའི་ཐིགས་པ་ཞེས་བྱ། །
རང་ཅག་བོད་གངས་ཅན་གྱི་ཡུལ་དེར་བཙན་པོའི་དུས་རབས་ཀྱི་ཉི་གཞོན་ཤར་བ་ནས་བཟུང༌། བཙན་པོའི་ཐོག་མ་གཉའ་ཁྲི་བཙན་པོ་ནས་རྒྱལ་ཐོག་ཞེ་གཉིས་པ་ཁྲི་དར་མ་ཨུ་དུམ་བཙན་གྱི་བར་རིམ་པར་བྱོན་པའི་དབུས་ནས་སྙན་གྲགས་ཀྱི་བ་དན་ཕྱོགས་བཅུར་བསྐྱོད་པའི་རྒྱལ་མཚན་གྱི་ཏོག་ལྟ་བུ་སུམ་གཉིས་དབང་དུ་བསྒྱུར་བར་མཛད།
མཚོ་སྔོན་པར་མའི་ཤོག་ངོས༡༩ཕྲེང་༡ ནས། དབུས་གཙང་གི་མི་དག་ངང་རྒྱུད་ཅུང་ཟད་འཇམ་ཞིང་དྲང་ལ་སྔ་སྔ་མའི་ངང་ཚུལ་ཅན། རིག་པ་སྤྱང་ཡང་
ཆེར་མི་ཟབ་པ། དག་སྣང་ཆེ་ཡང་གྲགས་པའི་རྗེས་སུ་འབྲངས་པ། དྲིན་དངཁོན་ལ་ཇི་མི་སྙམ་པ། ནོར་ལ་རྩིས་ཆེ་ཡང་ཆོས་ཕྱོགས་སུ་གཏོང་བ་ལ་ཇི་མི་སྙམ་པ། ཚུལ་ལུགས་དང་
རི་ནག་པོ་དགུ མཚོ་སྔོན་པར་མའི་ཤོག་ངོས༡༥༢ ཕྲེང་༤ ནས། རྒྱ་གར་བྱང་ན་ཡོད་པའི་རི་ནག་པོ་དགུ་དེ་དག་ཀྱང་རི་ནག་རྡོག་པོ་དགུ་ཙམ་ལ་བྱེད་པ་མ་ཡིན་པར། ནུབ་ཨོ་ཊི་ཡ་ན་ནས་རྒྱ་གར་ཤར་དུ་རྒྱ་ནག་གི་ཞིང་ས་ཆེན་པོ་ཡུན་ནན་སོགས་ལ་ཐུག་གི་བར་རི་རྒྱུད་ཀྱིས་འབྲེལ་བའི་རིརིམ་པ་དགུ་ཡོད་པ་དེ་དག་ལ་ཟེར་བ་ཡིན། ཞེས་སོ།།
རི་གངས་ཅན། མཚོ་སྔོན་པར་མའི་ཤོག་ངོས༡༥༢ ཕྲེང་༩ ནས། རི་གངས་ཅན་ཡོད་ཅེས་པ་དེ་ཡང་གངས་ཏི་སེ་གཅིག་པུ་ལ་གོ་ཡོད་པ་མང་ཡང་། གངས་ཏི་སེ་སོགས་གངས་དང་ལྡན་པའི་རི་ཁྲི་ཕྲག་མང་པོ་ཀ་པི་སྟྭན་ནས་ཤར་དུ་ཁམས་གསུམ་ཆོས་ཀྱི་རྒྱལ་པོ་ཙོང་ཁ་བ་ཆེན་པོའི་འཁྲུངས་ཡུལ་ཙོང་ཁ་ལ་ཐུག་གི་བར་སྤྱི་ལ་བྱས་ན་ལེགས་པ་ལྟ་བུ་ཡིན། ཞེས་སོ།།
རྒྱ་གར་སོགས་ཡུལ་ཆེན་པོ་དག་འཛམ་བུའི་གླིང་གི་ཆ་གང་ན་ཡོད་པ་ངོས་བཟུང་བ་དང་། རྒྱ་གར་དུ་འགྲོ་བའི་ལམ་དང་གནས་རྟེན་བྱིན་ཅན་དང་ཡུལ་མི་རྣམས་ཀྱི་ཆ་ལུགས་
འཛམ་གླིང་རྒྱས་བཤད་ཅེས་པ་དཔེ་ཆ་ཞིག་གི་མིང་སྟེ། རབ་བྱུང་བཅུ་བཞི་པའི་ལྕགས་སྟག་ལོ་༼ སྤྱི་ལོ༡༨༣༠༽ལ་བརྩམས་པའི་ལྷོ་འཛམ་བུ་གླིང་གཙོ་བོར་གྱུར་པའི་
མདོ་སྨད་གསེར་ཁོག་དགོན་གྱི་བཙན་པོ་སྐུ་ཕྲེང་བཞི་པ་འཇམ་དཔལ་ཆོས་ཀྱི་བསྟན་འཛིན་ཕྲིན་ལས།
1993ལོ་ངལ་གསོས་རྗེས་ལོ་འགའི་རིང་། ཁོས་མིང་གྲགས་ཅན་གྱི་བླ་སྤྲུལ་དང་ཕྱི་རྒྱལ་གྱི་གྲོགས་པོ་སོགས་ཀྱི་འབྲེལ་བ་བརྒྱུད་པ་དང་། ཁྱད་པར་དུ་ཀན་སུའུ་ཞིང་ཆེན་བླ་བྲང་དགོན་པའི་གསེར་ཁྲི་གུང་ཐང་བསྟན་པའི་དབང་ཕྱུག་མཆོག་གི་རྒྱབ་སྐྱོར་དང་ཐུགས་ཁུར་འོག་ཏུ། མ་དངུལ་བསྡུ་ནས་ཆུ་དམར་ལེབ་རྫོང་ཐོག་ཏུ་ཆོས་ལུགས་བྱེད་སྒོ་སྤེལ་སའི་ས་ཚིགས་ཤིག་བཞེངས་པར་མ་ཟད། ད་དུང་བཀའ་འགྱུར་དང་། ཡིག་བརྒྱ། མ་ཎི། ཐར་མདོ་སོགས་ཀྱི་འཁོར་ཆེན་བཞི་དང་འཁོར་ཆུང་ལྔ་བརྒྱ་ཙམ་བཞེངས་ཏེ་ཆོས་དད་མང་ཚོགས་ཀྱི་རེ་བ་བསྐངས།
དེབ་འདིའི་བརྗོད་བྱ་གཙོ་བོ་ནགས་ཚང་བུ་ནུས་ལྡན་བློ་བཟང་ཁོ་རང་གི་མི་ཚེའི་ལོ་རྒྱུས་དང་འབྲེལ་ནས་མཐོང་ཐོས་མྱོང་གསུམ་གྱི་ཚོར་སྣང་དང་ལོ་རྒྱུས་ངོ་མ་དག་སྦས་སྐུང་བརྐྱང་བསྐུམ་མེད་པར་བྲིས་འདུག་ལ། དེའང་ལེའུ་ཆེན་པོ་ལྔ་དང༌། ལེ་ཚན་ཆུང་བ་ 88 ཀྱི་ནང་དུ་བསྡུས་ཡོད་པ་རེད།
ད་ལྟ་ཁོ་མཚོ་སྔོན་བོད་རིགས་ཞིབ་འཇུག་ཚོགས་པའི་རྒྱུན་ལས་བློ་འདྲི་ས་དང་། ལིས་ཧྲི་བཅས་ཀྱི་འགན་བཞེས་ཏེ་ལྷག་བསམ་རྣམ་དག་གིས། “ང་ནི་བོད་རིགས་མི་དམངས་ཀྱི་བུ་ཕྲུག་ཅིག་ཡིན། བོད་རིགས་མི་དམངས་ལ་ཕན་པ་ཡོད་པའི་བྱ་བ་ཞིག་ཡིན་ན། ང་རང་གིས་ནུས་ཤུགས་ཅི་ཡོད་ཀྱིས་སྒྲུབ་རྒྱ་ཡིན”ཞེས་པ་ནང་བཞིན་མུ་མཐུད་དུ་འབད་པ་མཛད་བཞིན་མཆིས་སོ། །
ནགས་ཚང་ནུས་བློ། ཕོ་ལོ་58བོད་རབ་བྱུང་དྲུག་པའི་ས་ཕོ་བྱི་བའི་ལོའི་ཧོར་ཟླ་བརྒྱད་པའི་ཚེས་བཅོ་ལྔ་ཉིན། ཀན་ལྷོ་རྨ་ཆུ་རྫོང་ཆུ་ཝ་མ་སྡེ་བའི་ནགས་ཚང་དགྲ་འདུལ་ཚང་ནས་སྐྱེས། ཆུང་དུས་ཕ་རྒན་དང་མཉམ་དུ་བྱང་སྐུ་འབུམ་དགོན་པ་དང་། ལྷ་སའི་སེ་འབྲས་དགའ་གསུམ་སོགས་དགོན་པ་གྲགས་ཅན་དུ་མཆོད་མཛལ་ལ་སོང་མྱོང་།
སྔ་རྗེས་སུ་ཁུལ་མི་རིགས་དགེ་ཐོན་སློབ་གྲྭ་དང་རྫོང་མི་རིགས་སློབ་འབྲིང་། ཕ་ཡུལ་གྱི་ཆུ་ཁ་མའི་སློབ་ཆུང་བཅས་ལ་ཨ་སྒོར་གྱིས་རོགས་སྐྱོར་བྱས་མྱོང་།
བོད་ཀྱི་གནའ་མི་རྣམས་ཀྱི་རྒྱུད་པ་རིམ་བཞིན་འཕེལ་བ་ལས་བོད་ཀྱི་མིའུ་རིགས་བཞི་ཞེས་སེ་དང་ རྨུ་དང་ ལྡོང་དང་ སྟོང་སྟེ་རུས་ཚན་ཆེན་པོ་བཞི་ཆགས་པ་དང་ ཡང་དེའི་སྟེང་་དབྲ་དང་འགྲུ་གཉིས་བསྣན་པས་མིའུ་རིགས་དྲུག་བྱུང་ཞེས་ཀྱང་གྲགས་།
བོད་ཀྱི་གདོད་མའི་རུས་ཚན་གྱེས་ཚུལ་སྐོར་ལའང་བཤད་སྲོལ་འདྲ་མིན་སྣ་ཚོགས་མཆིས་ཀྱང་ རུས་ཚན་གྱི་མ་ལག་འདྲེན་ཚུལ་ཅུང་ཆ་ཚང་བ་ཞིག་ལ་འདི་ལྟར་སྣང་སྟེ་ཕ་སྤྲེལ་རྒན་བྱང་ཆུབ་སེམས་དཔའ་དེའི་རྒྱུད་རིམ་པར་འཕེལ་ཞིང་ རུས་རིགས་བཞི་རུ་དབྱེ་བ་ལ་ སེ་དང་ རྨུ་ ལྡོང་དང་ སྟོང་སྟེ་བཞིའོ་
སྔར་བཙན་པོའི་དུས་ནས་རྟ་ཐོག་སྤོ་ལོ་རྒྱག་སྲོལ་ཡོད་པ་བཅས་ཀྱི་ཐོག་ནས་བོད་ཡུལ་དུ་རྟ་རྒྱུག་དུས་ཆེན་གྱི་སྲོལ་དེ་དར་ནས་དུས་ཡུན་ལོ་ངོ་སྟོང་ལྷག་ཕྱིན་ཡོད་པར་སྣང་།
སྔོན་བྱོན་མཁས་དབང་ཚོས་རྟ་ལ་དཔྱད་རྩོམ་མང་པོ་འབྲི་གནང་ཡོད་པ་ནི། དཔེར་ན་《རྟ་དཔྱད་མཐོང་བ་ཀུན་གསལ་མེ་ལོང་》ལས་དེ་བཞིན་ཕྱོགས་རེར་ཡུལ་ལྔ་ནས། རྟ་མཁན་མཁས་པ་མི་དགུ་བསྡུས། དགུ་བོ་འདོད་ལུགས་སོ་སོར་བྱུང་། དགྱེ་བོ་འཇག་རྟ་རུ་རྔུ་གཉིས། སྒུར་པོ་གྱམ་ཤིང་མུ་ཆེན་གཉིས། དྲང་པོ་འདོ་བ་གྱི་ལིང་གཉིས།”ཞེས་འཁོད་པར་གཞིགས་ན། ཁྲི་སྲོང་གི་དུས་ནས་རྟའི་དབྱེ་བ་ཆེན་པོ་དྲུག་འབྱེད་སྲོལ་ཡོད་འདུག
ཡིན་ནའང་རྒྱུན་དུས་རྩེད་རིགས་དང་ལྟད་མོ་གང་ཡིན་ཀྱང་། མཐའ་མར་མི་ཡི་སེམས་ཁམས་ཀྱི་བག་ཆགས་བཟང་མིན་དང་འཇུག་འབྲས་ལ་བལྟ་རྒྱུ་གལ་ཆེ་བ་སྟེ།